 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Madonas novada pašvaldības saistošie noteikumi Nr. 20

Madonā, 2024. gada 31. oktobrī domes lēmums Nr. 622 (prot. Nr. 22, 8. p.)

**MADONAS NOVADA PAŠVALDĪBAS LĪDZDALĪBAS BUDŽETA NOLIKUMS**

*Izdots saskaņā ar Pašvaldību likuma 61. pantu*

1. **VISPĀRĪGIE NOTEIKUMI**
2. Saistošie noteikumi nosaka kārtību, kādā Madonas novada pašvaldība (turpmāk – pašvaldība) organizē līdzdalības budžeta finansējuma izlietojumu sabiedrības ierosinātiem teritorijas labiekārtošanas un attīstības projektiem (turpmāk – Projekti) un kārtību, kādā notiek Projektu iesniegšana un atlase (turpmāk – nolikums).
3. Finansējums tiek piešķirts, organizējot atklātu Projektu konkursu (turpmāk – Konkurss).
4. Konkursa mērķi:
   1. Veicināt pašvaldības administratīvās teritorijas iedzīvotāju iesaisti teritorijas attīstības jautājumu izlemšanā;
   2. Nodrošināt sabiedrības iesaisti Pašvaldības lēmumu pieņemšanas procesos;
   3. Sekmēt efektīvu, atklātu un atbildīgu Pašvaldības darbu un šā darba atbilstību administratīvās teritorijas iedzīvotāju interesēm.
5. Konkursu par Madonas novada pašvaldības līdzdalības budžeta izsludina un organizē Pašvaldības iestāde “Madonas novada Centrālā administrācija” (turpmāk – Centrālā administrācija).
6. Projektu uzsāk īstenot trīs mēnešu laikā pēc Konkursa rezultātu paziņošanas un īsteno divu gadu laikā.
7. **FINANSĒJUMA PIEŠĶIRŠANAS NOSACĪJUMI**
8. Konkursa īstenošanai pieejamais finansējums atbilstoši normatīvajiem aktiem tiek noteikts Pašvaldības kārtējā gada budžeta ietvaros.
9. Maksimālais finansējums viena Projekta realizācijai tiek noteikts ar Domes lēmumu.
10. Finansējumu piešķir Konkursā apstiprināto Projektu īstenošanai.
11. Projektus īsteno šādā līdzdalības budžeta plānošanas vienībā: Madonas novadā kā vienā vienotā teritorijā.
12. Projekta pieteikumu dalībai Konkursā ir tiesīgas iesniegt Pašvaldību likuma 60.panta trešās daļas 1.punktā noteiktās personas (turpmāk – Iesniedzējs).
13. Iesniedzējs ir tiesīgs Konkursam iesniegt vienu projekta pieteikumu (1.pielikums).
14. Konkursam iesniedz Projektu, kas atbilst šādiem kritērijiem:
    1. Projekta realizēšanas vieta ir Pašvaldībai piederoša sabiedrībai pieejama publiska ārtelpa vai valsts vai privātpersonas nekustamais īpašums, ja saņemts īpašnieka saskaņojums;
    2. Projekts ir saistīts ar infrastruktūras uzlabošanu, kam ir paliekoša un sabiedriski nozīmīga vērtība;
    3. Iesniegtais projekts ietver pilnīgu tā realizācija 2 gadu laikā;
    4. Ieguldījums projekta īstenošanā ir samērīgs ar turpmāko uzturēšanu, t.sk. nomas maksu, ja attiecināms, objekta izmantošanu un tā nepieciešamību sabiedrībai;
    5. Projekta realizēšanu ir iespējams uzsākt triju mēnešu laikā pēc Konkursa rezultātu paziņošanas;
    6. Projekta rezultāts ir plaši pieejams iedzīvotājiem;
    7. Projektā plānotie pasākumi netiek finansēti no citiem Pašvaldības vai valsts budžeta, Eiropas Savienības fondu vai citiem ārvalstu finanšu līdzekļiem;
    8. Projekta ideja nav pretrunā ar Pašvaldības attīstības plānošanas dokumentiem;
    9. Projekts nav saistīts ar komercdarbības atbalstu, politiskām un reliģiskām aktivitātēm.
15. Ja Pašvaldība uzsākusi Projekta realizēšanu, Iesniedzējs nevar iesniegt jaunu projekta pieteikumu līdz iepriekšējā projekta pilnīgai realizācijai konkrētajā teritorijā.

1. **KONKURSA NORISE**
2. Konkursu izsludina Centrālā administrācija, publicējot paziņojumu Pašvaldības tīmekļvietnē [www.madona.lv](http://www.madona.lv) un informatīvajā izdevumā “Madonas novada Vēstnesis” norādot:
   1. Projekta pieteikumu iesniegšanas vietu;
   2. Projekta pieteikumu iesniegšanas termiņu;
   3. Ar Konkursu saistīto informāciju.
3. Konkursam iesniegto Projektu atbilstību nolikumam vērtē Pašvaldības Līdzdalības budžeta projektu vērtēšanas komisija 7 cilvēku sastāvā (turpmāk – Komisija), kuru apstiprina ar Pašvaldības izpilddirektora rīkojumu.
4. Komisija ir lemttiesīga, ja tās sēdē piedalās vairāk nekā puse no tās locekļiem.
5. Par iesniegtajiem Projektu pieteikumiem Komisija, atklāti balsojot, pieņem lēmumu par projektu virzību iedzīvotāju balsojumam divu nedēļu laikā pēc Projektu iesniegšanas termiņa beigām.
6. Lēmums ir pieņemts, ja par to nobalsojis klātesošo komisijas locekļu vairākums. Balsīm sadaloties vienādi, izšķirošā ir komisijas priekšsēdētāja balss.
7. Komisijas kompetencē ir:
   1. izvērtēt Konkursam iesniegto Projektu pieteikumu atbilstību nolikuma prasībām;
   2. lūgt iesniedzējam precizēt Projekta pieteikumā ietverto informāciju, ja tas nepieciešams vērtēšanai;
   3. pieaicināt Komisijas darbā nozaru ekspertus atzinumu sniegšanai;
   4. lemt par atkārtota Konkursa izsludināšanu;
   5. lemt par Konkursa balsojuma termiņa pagarinājumu;
   6. veikt citas darbības atbilstoši šim nolikumam;
   7. noraidīt projekta pieteikumu, ja:
      1. projekta pieteikums neatbilst šajā nolikumā noteiktajām prasībām;
      2. projekta īstenošana atzīta par neiespējamu;
      3. projekta īstenošana nevar tikt uzsākta nākamo trīs mēnešu laikā pēc projektu apstiprināšanas;
      4. konkursa ietvaros nav pieejami finanšu līdzekļi projekta īstenošanai;
      5. konkursa ietvaros nav pieejami finanšu līdzekļi projekta īstenošanai pilnā apjomā, izņemot gadījumu, kad projekta iesniedzējs projekta pieteikuma veidlapā ir norādījis, ka projekts var tikt īstenots arī nepilnā apjomā;
      6. projekta pieteikums ir iesniegts pēc paziņojumā par Konkursu norādītā termiņa;
   8. lemt par Konkursa izbeigšanu ja:
      1. nav iesniegts neviens projekts;
      2. visi iesniegtie Projektu pieteikumi neatbilst nolikuma prasībām.
8. Komisijas sēdes protokolē, protokolu paraksta komisijas priekšsēdētājs un komisijas sekretārs, kurš nav komisijas loceklis.
9. Pirms Komisijas sēdes katrs Komisijas loceklis paraksta apliecinājumu, ka viņš nav personīgi ieinteresēts, kādā no Konkursam iesniegtajiem Projektu pieteikumiem.
10. Ja Komisijas loceklis ir personīgi ieinteresēts, kāda iesniegtā Projekta pieteikuma izskatīšanā, viņš par to informē pārējos Komisijas locekļus un atstata sevi no konkrētā Projekta pieteikuma izskatīšanas, kas tiek fiksēts Komisijas sēdes protokolā.
11. Par iesniegtajiem un Komisijas apstiprinātajiem projektiem tiek organizēts iedzīvotāju balsojums. Informāciju par balsojumam izvirzītajiem Projektiem publicē Pašvaldības vietnē [www.madona.lv](http://www.madona.lv) un informatīvajā izdevumā “Madonas novada Vēstnesis”, norādot iesniedzēja vārdu, uzvārdu vai nosaukumu.
12. Balsojumu veic trīs nedēļas valsts vienotajā ģeotelpiskās informācijas portālā <https://geolatvija.lv/> sadaļā “Līdzdalības budžets” kopš balsojuma izsludināšanas brīža.
13. Balsojumu par Projektu var veikt arī Madonas novada Valsts un pašvaldības vienotajos klientu apkalpošanas centros un bibliotēkās, veicot autorizāciju valsts vienotajā ģeotelpiskās informācijas portālā <https://geolatvija.lv/> sadaļā “Līdzdalības budžets”.
14. Par Projektu var balsot persona, kura sasniegusi 16 gadu vecumu un kuras deklarētā dzīvesvieta ir Madonas novadā. Pašvaldībai ir tiesības pārbaudīt, vai persona balsojuma brīdī sasniegusi 16 gadu vecumu un deklarējusi savu dzīvesvietu Madonas novadā, tādējādi pārliecinoties, ka balsojums ir derīgs. Nederīgi balsojumi tiek anulēti.
15. Vienai personai ir viena balss, kas izmantojama balsošanai par vienu Projektu.
16. Nosakot balsu skaitu par Projektu, Komisija katrai balsij piemēro koeficientu, kas noteikts

saskaņā ar 2.pielikumu.

1. Par projektiem, kuri ieguvuši vienādu balsu skaitu, tiek organizēta atkārtota balsošana, ja ir nepietiekami budžeta līdzekļi vienādi ieguvušo balsu projektu īstenošanai.
2. Noslēdzoties Konkursa balsojuma termiņam, Komisija pieņem lēmumu par nepieciešamā finansējuma piešķiršanu tiem Projektiem, kas balsojuma rezultātā saņēmuši vislielāko balsu skaitu.
3. Ja Konkurss noslēdzies ar vienādu balsu skaitu vairākiem Projektiem, kuru realizācija, ievērojot paredzētā finansējuma apmēru, vienlaikus nav iespējama, par šiem projektiem Komisija organizē atkārtotu balsošanu.
4. Komisija apstiprina to Projektu, kas iesniegts ātrāk.
5. Komisijas lēmumu paziņo iesniedzējam 10 darba dienu laikā no Komisijas sēdes dienas.
6. Paziņojumu par Konkursa rezultātiem publicē Pašvaldības tīmekļvietnē www.madona.lv un Pašvaldības informatīvajā izdevumā “Madonas novada Vēstnesis”.
7. **PROJEKTA DOKUMENTI, TO NOFORMĒŠANAS PRASĪBAS UN IESNIEGŠANAS KĀRTĪBA**
8. Projekta pieteikumu veido šādi dokumenti:
   1. aizpildīts projekta pieteikums valsts vienotajā ģeotelpiskās informācijas portālā https://geolatvija.lv/ sadaļā “Līdzdalības budžets”;
   2. dokuments, kas apliecina iesniedzēja pilnvarotās personas tiesības rīkoties iesniedzēja vārdā, ja projekta pieteikumu iesniedz iesniedzēja pilnvarotā persona;
   3. projekta skice (norādāmi visu projekta būtisko elementu izmēri (cm) un to izvietojums uz zemesgabala robežu plāna vai izdrukas no tīmekļvietnes www.topografija.lv, www.kadastrs.lv);
   4. vismaz viena vizualizācija, kurā uzskatāmi attēlots projekta īstenošanas rezultāts.
9. Visas izmaksas, kas saistītas ar Projekta pieteikuma sagatavošanu un iesniegšanu, apmaksā Iesniedzējs.
10. Projekta pieteikuma iesniegšana ir 45 dienas no Konkursa izsludināšanas dienas.
11. Projekta pieteikumi, kas iesniegti pēc paziņojumā par Konkursu paredzētā termiņa, Konkursā netiek vērtēti.
12. Iesniedzējs ir tiesīgs pirms paziņojumā par Konkursa noteiktā Projektu iesniegšanas termiņa beigām grozīt vai atsaukt iesniegto Projekta pieteikumu.
13. **PROJEKTA ĪSTENOŠANA**
14. Konkursa kārtībā apstiprinātos Projektus īsteno Pašvaldības Centrālās administrācija

sadarbībā ar Projekta iesniedzēju.

1. Ja iepirkuma procedūras rezultātā rodas sadārdzinājums, kas ir lielāks par 10% no projekta sākotnējās tāmes, tad Pašvaldība sadarbībā ar projekta iesniedzēju samazina projekta aktivitātes ar nosacījumu, ka tādējādi joprojām tiek sasniegts projekta mērķis. Ja tādējādi mērķi nav iespējams sasniegt, Pašvaldība projektu nerealizē.
2. Līdzdalības budžeta izlietojumu uzrauga Pašvaldības Centrālā administrācija

Domes priekšsēdētājs A. Lungevičs

*1. pielikums*

*Madonas novada pašvaldības 2024. gada 31. oktobrī*

*saistošajiem noteikumiem Nr. 20*

**LĪDZDALĪBAS BUDŽETA PROJEKTA PIETEIKUMA VEIDLAPA**

**MADONAS NOVADA LĪDZDALĪBAS BUDŽETA PROJEKTU KONKURSAM**

*Informējam, ka Jūsu personas datu (vārds, uzvārds, personas kods, deklarētās dzīvesvietas adrese, kontaktinformācija saziņai (tālruņa numurs, e-pasta adrese), IP adrese) apstrādes mērķi ir:*

*1) identificēt Jūs un pārliecināties, vai atbilstat Madonas novada pašvaldības līdzdalības budžeta nolikuma prasībām;*

*2) saziņai ar Jums Madonas novada pašvaldības līdzdalības budžeta nolikumā minētajos gadījumos.*

*Jūs kā iesniedzējs esat atbildīgs par personas datu nodošanas Madonas novada pašvaldībai likumību, tajā skaitā Jums ir aizliegts sniegt Madonas novada pašvaldībai personas datus, ja šai apstrādei nepastāv juridisks pamats.*

*Pirms projekta iesniegšanas, projekta iesniedzējs apliecina, ka ir iepazinies ar Madonas novada pašvaldības līdzdalības budžeta nolikumu un citiem ar to saistītajiem dokumentiem.*

1. Informācija par projekta iesniedzēju

|  |  |
| --- | --- |
| Projekta iesniedzējs – fiziska persona | |
| Vārds, uzvārds |  |
| Personas kods |  |
| Deklarētās dzīvesvietas adrese |  |
| Korespondences adrese  *(nav jānorāda, ja projektu iesniedz elektroniski)* |  |
| Kontaktinformācija saziņai  *(tālruņa numurs, e-pasta adrese)* |  |
|  |  |

|  |  |
| --- | --- |
| Projekta iesniedzējs – juridiska persona (nevalstiskā organizācija) | |
| Nosaukums |  |
| Vienotais reģistrācijas numurs |  |
| Juridiskā adrese |  |
| Korespondences adrese  *(nav jānorāda, ja projektu iesniedz elektroniski)* |  |
| Kontaktinformācija saziņai  (tālruņa numurs, e-pasta adrese) |  |
| Pārstāvja vārds, uzvārds |  |
| Pārstāvības pamats  (statūti, pilnvarojums, cits) |  |

2. Informācija par projektu

|  |  |
| --- | --- |
| 2.1. Informācija par projekta īstenošanas vietu | |
| Adrese |  |
| Kadastra apzīmējums |  |
| Cita informācija, kas iespējami precizē projekta īstenošanas vietu |  |
|  | |
| 2.2. Projekta nosaukums (īss, uzmanību piesaistošs, līdz 50 zīmēm) | |
|  | |
|  | |

|  |
| --- |
| 2.3. Īss projekta apraksts (tīmekļvietnei www.madona.lv, līdz 250 zīmēm) |
|  |
|  |

|  |
| --- |
| 2.5. Projekta apraksts un tā sabiedriskā nepieciešamība (aprakstiet projektu – kā vajadzētu izskatīties projektam un tā atsevišķiem elementiem, kādu pievienoto vērtību projekts sniegs novada iedzīvotājiem, nosauciet galveno mērķa grupu un uz projektu attiecināmo nolikuma 3. punktā noteikto konkursa mērķi, līdz 2500 zīmēm) |
|  |
|  |

|  |
| --- |
| 2.6. Projekta īstenošanai iespējami nepieciešamais finansējums (norādiet projekta darbu apjomu, iespējamās darbu un materiālu izmaksas un to, vai projekts var tikt īstenots arī nepilnā apjomā) |
| *Paredzamās darbu izmaksas:*   |  |  |  |  |  | | --- | --- | --- | --- | --- | | Darbu veids  vai konstruktīvā elementa nosaukums, apraksts | Cena par vienību, EUR (bez PVN) | Vienību skaits | Kopējā cena, EUR (bez PVN) | Piezīmes | | *Projekta tiešās izmaksas* |  |  |  |  | | *Projektēšana un autoruzraudzība1* |  |  |  |  | | *Būvuzraudzība2* |  |  |  |  | | *Ilgtspējas nodrošināšana\** |  |  |  |  | | *Uzturēšanas izmaksu aprēķins 1 gadam* |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  | | PAVISAM KOPĀ BEZ PVN  PVN  PAVISAM KOPĀ AR PVN | | |  |  | |  |  | |  |  |   *1 Vismaz* *10 % no projekta īstenošanas izmaksām.*  *2* *Vismaz 3 % no projekta īstenošanas izmaksām.* |
|  |

|  |
| --- |
| 2.7. Projekta īstenošana nepilnā apjomā\*  *(Ja Komisija atzīst ka projekta īstenošana ir iespējama tikai daļēji)* |
| Piekrītu   Nepiekrītu |

Atzīmēt, ja projekta iesniedzējs piekrīt projekta īstenošanai nepilnā apjomā

Pielikumi:

 projekta skice (norādāmi visu projekta būtisko elementu izmēri (cm) un to izvietojums uz zemesgabala robežu plāna vai izdrukas no tīmekļvietnes www.topografija.lv, www. kadastrs.lv vai www.geolatvija.lv);

 vismaz viena vizualizācija, kurā uzskatāmi attēlots projekta īstenošanas rezultāts;

 dokuments, kas apliecina projekta iesniedzēja pilnvarotās personas tiesības rīkoties projekta iesniedzēja vārdā (ja attiecināms).



\* *Paredzēt resursus un procedūras, lai īstenoto projektu būtu iespējams uzturēt nākotnē, kā arī paredzēt, ka sistēmas un tehnoloģijas ir atbilstošas un uzturamas arī nākotnes vajadzībām, lai projekts ilgtermiņā ir sabiedrībai pieejams un nerada negatīvu ietekmi.*

*\*\* Atzīmējiet pievienotos pielikumus.*

*2. pielikums*

*Madonas novada pašvaldības 2024. gada 31. oktobrī saistošajiem noteikumiem Nr. 20*

**KATRAI BALSIJ PIEMĒROJAMAIS KOEFICIENTS**

|  |  |  |  |  |
| --- | --- | --- | --- | --- |
|  | | | |  |
|  |  |  |  |  |
| **Nr.** | **Teritorija** | **Iedzīvotāju skaits**  uz 01.01.2024;  (PMLP 2024-01-15 10.) | **Koeficients\*** |  |
| 1. | Madona | 6950 | 1,0 |  |
| 2. | Ērgļu pagasts | 1927 | 3,6 |  |
| 3. | Kalsnavas pagasts | 1507 | 4,6 |  |
| 4. | Lubāna | 1498 | 4,6 |  |
| 5. | Praulienas pagasts | 1406 | 4,9 |  |
| 6. | Bērzaunes pagasts | 1348 | 5,2 |  |
| 7. | Cesvaine | 1278 | 5,4 |  |
| 8. | Sarkaņu pagasts | 1238 | 5,6 |  |
| 9. | Aronas pagasts | 1236 | 5,6 |  |
| 10. | Ļaudonas pagasts | 1164 | 6,0 |  |
| 11. | Barkavas pagasts | 1154 | 6,0 |  |
| 12. | Liezēres pagasts | 1111 | 6,3 |  |
| 13. | Dzelzavas pagasts | 1043 | 6,7 |  |
| 14. | Cesvaines pagasts | 1004 | 6,9 |  |
| 15. | Mārcienas pagasts | 860 | 8,1 |  |
| 16. | Ošupes pagasts | 848 | 8,2 |  |
| 17. | Mētrienas pagasts | 643 | 10,8 |  |
| 18. | Indrānu pagasts | 636 | 10,9 |  |
| 19. | Lazdonas pagasts | 619 | 11,2 |  |
| 20. | Vestienas pagasts | 557 | 12,5 |  |
| 21. | Sausnējas pagasts | 424 | 16,4 |  |
| 22. | Jumurdas pagasts | 242 | 28,7 |  |

\* Vienas balss koeficients aprēķināts lielāko iedzīvotāju skaitu teritorijā (t.i. Madona) dalot ar attiecīgās teritorijas iedzīvotāju skaitu.